በመስኖና ቴክኖሎጂ የታገዘ የግብርና ምርትን ለማሳደግ በቅንጅት እየተሰራ መሆኑነን ሚኒስትሩ ገለፁ
በመስኖ ልማትና በዘመናዊ ቴክኖሎጂ የታገዘ የግብርና ምርትና ምርታማነትን ለማሳደግ በቅንጅት እየተሰራ መሆኑን የእርሻና ተፈጥሮ ሃብት ሚኒስትር ዶክተር እያሱ አብረሃ አስታውቀዋል፡፡በድሬዳዋ ቶኒ ፋርም በተባለ የሃሮማያ ዩኒቨርሲቲ የምርምር ማከናወኛ ስፍራ በተካሄደው የመስኖ ልማት ምርጥ ተሞክሮዎችና ውጤቶች በመስክ ሲጎበኝ ነው ሚኒስትሩ ይህንን የተናገሩት፡፡እንደ ዶክተር እያሱ ገለጻ ለአርሶ አደሩ ምርጥ ዘር፣ ማዳበሪያና አነስተኛ መስኖን ተደራሽ በማድረግ የግብርናውን እድገት ለማስቀጠል እየተሰራ ነው፡፡የተፈጥሮ ሀብት ልማትና ጥበቃ ስራ በስፋ በማከናወን እና የገበያ ትስስር በመፍጠር ዘርፉን የሚደግፍ ስራም እንዲሁ በመከናወን ላይ ይገኛል ብለዋል፡፡“ባለፉት 16 ዓመታት በሃገሪቱ ለተመዘገበው እድገት ግብርናው ከፍተኛ ሚና ተጫውቷል” ብለዋል ሚኒስትሩ፡፡በሁለተኛው የእድገትና ትራንስፎርሜሽን ዕቅድ የትግበራ ዘመን የአትክልት ምርት እንዲጨምር የአነስተኛ መስኖ ልማት፣ የምርጥ ዘርና የግብርና ኤክስቴንሽን መርሃ ግብሮች በስፋት እየተሰሩ ናቸው፡፡ሚኒስትሩ እንዳመለከቱት እነዚህ ተግባራት በ2007 ዓም በአትክልት ዘርፍ በሄክታር ይገኝ የነበረውን 106 ኩንታል ምርት በ2012 ዓ.ም ወደ 142 ኩንታል ያሳድጉታል፡፡